b'\n_START_ARTICLE_\nTsunami\n_START_PARAGRAPH_\nTsunamiul sau valul seismic reprezint\xc4\x83 o und\xc4\x83 energetic\xc4\x83 de tip mecanic care se propag\xc4\x83 prin apa oceanelor, ca urmare a producerii unor erup\xc8\x9bii subacvatice, sau a unor cutremure submarine sau de coast\xc4\x83 foarte puternice (7-9 grade pe scara Richter).\n_START_SECTION_\nPropagare\n_START_PARAGRAPH_\nValul tsunami (din limba japonez\xc4\x83: val de port) se propag\xc4\x83 diferit fa\xc8\x9b\xc4\x83 de valul obi\xc8\x99nuit._NEWLINE_\xc3\x8en larg, la ape ad\xc3\xa2nci, valul mareic prezint\xc4\x83 viteze foarte mari: de la 300 la 700 Km/h, \xc8\x99i se propag\xc4\x83 \xc3\xaen toat\xc4\x83 masa apei (pe toata ad\xc3\xa2ncimea oceanului/m\xc4\x83rii), nu doar la suprafa\xc8\x9b\xc4\x83 ca valul obi\xc8\x99nuit creat de v\xc3\xa2nturi. \xc3\x8en\xc4\x83l\xc8\x9bimea lui variaz\xc4\x83 de la c\xc3\xa2teva zeci de centimetri p\xc3\xa2n\xc4\x83 la c\xc3\xa2\xc8\x9biva metri. El se \xc3\xaenal\xc8\x9b\xc4\x83 spre coast\xc4\x83, c\xc4\x83p\xc4\x83t\xc3\xa2nd aspectul unui mal te\xc8\x99it, m\xc4\x83tur\xc3\xa2nd \xc3\xaen continuare fundul oceanului, pentru ca la mal s\xc4\x83 se manifeste ca un zid de ap\xc4\x83 care n\xc4\x83v\xc4\x83le\xc8\x99te pe uscat. Un tsunami poate provoca pe \xc8\x9b\xc4\x83rm \xc3\xaen c\xc3\xa2teva minute victime umane numeroase \xc8\x99i pagube majore.\n_START_SECTION_\nIstorie\n_START_PARAGRAPH_\nLa 9 iulie 1958 a avut loc un cutremur de 7,5 grade pe scara Richter \xc3\xaen Golful Lituya, Alaska, provoc\xc3\xa2nd un megatsunami cu \xc3\xaen\xc4\x83l\xc8\x9bimea valului de ap\xc4\x83 de 52 metri. Acesta este cel mai mare tsunami cunoscut din istorie.\n_START_SECTION_\nSemne pe coast\xc4\x83 la apari\xc8\x9bia unui tsunami\n_START_PARAGRAPH_\nLa \xc3\xaenceput, apa oceanului se retrage ca din senin. La orizont apare un mic "zid de ap\xc4\x83" sau "v\xc4\x83lurele", dispuse unele peste altele, ce se reped spre uscat. Apa ocup\xc4\x83 cu vitez\xc4\x83 spa\xc8\x9biul gol creat, \xc8\x99i intr\xc4\x83 cu vitez\xc4\x83 mare pe plaj\xc4\x83.'